Document ID: 32012D0030

EIROPAS CENTRĀLĀS BANKAS LĒMUMS
(2012. gada 10. decembris),
ar ko groza Lēmumu ECB/2010/21 par Eiropas Centrālās bankas gada pārskatiem
(ECB/2012/30)
(2012/832/ES)
EIROPAS CENTRĀLĀS BANKAS PADOME,
ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 26.2. pantu,
tā kā:
(1)
2010. gada 11. novembra Lēmums ECB/2010/21 par Eiropas Centrālās bankas gada pārskatiem (1) nosaka noteikumus Eiropas Centrālās bankas (ECB) gada pārskatu sastādīšanai.
(2)
Lēmuma ECB/2010/21 3. pants nosaka, ka 2010. gada 11. novembra Pamatnostādnes ECB/2010/20 par grāmatvedības un finanšu pārskatu sniegšanas tiesisko regulējumu Eiropas Centrālo banku sistēmā (2) 3. pantā definētos grāmatvedības pamatpieņēmumus piemēro arī Lēmuma ECB/2010/21 mērķiem. Tas inter alia attiecas uz Pamatnostādnes ECB/2010/20 3. panta c) punktu saistībā ar notikumiem, kuri iestājas pēc bilances slēgšanas dienas, un nosaka, ka aktīvus un pasīvus koriģē, ņemot vērā notikumus, kas notiek starp ikgadējo bilances datumu un datumu, kurā kompetentās institūcijas apstiprina finanšu pārskatus, ja tie ietekmē aktīvu vai pasīvu stāvokli bilances datumā.
(3)
Attiecībā uz ECB gada pārskatiem jāprecizē, ka notikumi pēc bilances slēgšanas jāņem vērā tikai līdz dienai, kurā finanšu pārskatus apstiprina iesniegšanai, t. i., dienai, kurā ECB Valde atļauj ECB gada pārskata iesniegšanu ECB Padomes apstiprināšanai.
(4)
Tādēļ attiecīgi jāgroza Lēmums ECB/2010/21,
IR PIEŅĒMUSI ŠO LĒMUMU.
1. pants
Grozījums
Lēmuma ECB/2010/21 3. pantu aizstāj ar šādu:
“3. pants
Grāmatvedības pamatpieņēmumi
Pamatnostādnes ECB/2010/20 3. pantā definētos grāmatvedības pamatpieņēmumus piemēro arī šā lēmuma mērķiem. Atkāpjoties no Pamatnostādnes ECB/2010/20 3. panta c) punkta pirmā teikuma, notikumus pēc bilances slēgšanas ņem vērā tikai līdz dienai, kurā ECB Valde atļauj ECB gada pārskata iesniegšanu ECB Padomes apstiprināšanai.”
2. pants
Stāšanās spēkā
Šis lēmums stājas spēkā 2012. gada 31. decembrī.
Frankfurtē pie Mainas, 2012. gada 10. decembrī

Labels: 4
15
19